Tavaly nyáron Veiszer Alinda az Indexnek azt nyilatkozta,

például Alföldi Róbert nem fog eljönni ebbe a műsorba, és nem miattam, mi szomszédok voltunk, jóban vagyunk. De azt mondja, hogy őt annyira megbántotta a G-nap előtti Hír TV, hogy egyszerűen nem akarja semmilyen szinten legitimálni ezt a csatornát. Nyilván én vitatkozom vele, azt mondom, hogy a tévé sokat változott, hiteles emberek jöttek, egészen más a hangnem. De nem tudok mit kezdeni a személyes sértettséggel, meg kell értenem. Évente négyszer feltesszük neki a kérdést, hogy jön-e, és ő évente négyszer elmagyarázza, hogy miért nem.

Tavaly szeptember óta sok minden változott, az újabb kétharmados Fidesz-győzelem után több embert is kirúgtak a Hír Tv-től, Veiszer Alindát is, akinek jövő kedden lesz az utolsó Hír Tv-s műsora.

Ebben pedig Alföldi Róberttel beszélget majd.

Már egy kis részlet is felkerült a műsorból.